شينجياڭ مەديتسينا ينيستيتۋتىنىڭ دوحترلىق كاسىبىن ءبىتىرىپ، موڭعۇلكۇرە اۋدانىنىڭ اقسۋ اۋىلىنا (ءوز مەكەنىنە) كەلىپ اۋىلدىق ەمحاناعا ورنالاسقان باراقان اپىز ۇلى ۋاقىت وتە كەلە وزىمەن بىرگە ىستەيتىن XX كەلىنشەكپەن جايى جاراسىپ قالادى. العاشقى تانىستىقتان دوستىققا، دوستىقتان ماحابباتقا اۋىسقان ءوزارا سۇيىسپەنشىلىك ولاردى جاتاقتار ارا بارىس-كەلىسكە جەتەكتەيدى. ءبىر كۇنى ماستىقتان با، جاستىقتان با، ايتەۋىر توبەلەسىپ رەنجىسىپ قالادى. قارسى جاقتىڭ جاساعان ارىزى بويىنشا ادىلدىك وشكىندەپ، اق-قارا شاتاستىرىلىپ تۇرعان كەزدە باراقان تۇرمەگە جابىلادى. اقيقاتتىڭ اياق استى بولعانىنا نارازى بولعان ول اۋداندىق ساقشىنىڭ تۇرمەسىندە تەرگەۋشىمەن ەرەگەسىپ، ونى ورىندىقپەن ۇرماقشى بولادى. «توڭكەرىس»ناتيجەسىنە ۇلگى تابا الماي تۇرعان سول كەزدەگى اسكەري باسقارۋ ورىندارى جەردەن التىن تاپقانداي «قارسىلاسقاندارعا قاتاڭ بولۋدى» بەتكە ۇستاپ، باراقاندى مۇدەتسىز قاماۋ جازاسىنا ۇكىم ەتىپ، ءۇرىمجى 1-تۇرمەگە ايدايدى.